32002R0888
L 146/1
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 888/2002 НА КОМИСИЯТА
от 24 май 2002 година
за изменение на приложения I и II към Регламент (ЕО) № 517/94 на Съвета относно общите правила за внос на текстилни продукти от някои трети страни, които не са обхванати от двустранни споразумения, протоколи или други договорености или от други специфични правила на Общността за вноса
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 517/94 на Съвета от 7 март 1994 г. относно общите правила за внос на текстилни продукти от някои трети страни, които не са обхванати от двустранни споразумения, протоколи или други договорености или от други специфични правила на Общността за вноса (1), последно изменен с Регламент (ЕО) № 2538/2001 на Комисията (2), и по-специално член 28 от него,
като има предвид, че:
(1)
След сключването на двустранни споразумения и други договорености с някои страни, които не са предмет на Регламент (ЕО) № 3030/93 на Съвета (3), тези страни трябва да бъдат изключени от приложение II към Регламент (ЕО) № 517/94. Към приложение II трябва да бъде добавена Федеративна република Югославия.
(2)
Измененията, публикувани в Регламент (ЕО) № 2031/2001 на Комисията от 6 август 2001 г. за изменение на приложение I към Регламент (ЕО) № 2658/87 на Съвета относно тарифната и статистическа номенклатура и Общата митническа тарифа (4), налагат изменение на приложение I към Регламент (ЕО) № 517/94.
(3)
Регламент (ЕО) № 517/94 следва да бъде съответно изменен.
(4)
За по-голяма яснота е необходимо приложения I и II да бъдат заменени.
(5)
Мерките, предвидени в настоящия регламент, се прилагат от 1 януари 2002 г.
(6)
Мерките, предвидени в настоящия регламент, са в съответствие със становището на Комитета по текстил,
ПРИЕ НАСТОЯЩИЯ РЕГЛАМЕНТ:
Член 1
Приложения I и II към Регламент (ЕО) № 517/94 се заменят с приложението към настоящия регламент.
Член 2
Настоящият регламент влиза в сила в деня на публикуването му в Официален вестник на Европейските общности.
Прилага се от 1 януари 2002 г.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 24 май 2002 година.